|  |
| --- |
|  Eelnõu**NARVA LINNAVALITSUS** |

**KORRALDUS**

|  |  |
| --- | --- |
| Narva |  ……. 2022.a. nr  |
|  |  |

Tee ehitusloa andmine (Rahu tn lõik alates Tallinna maanteest kuni Kangelaste prospektini).

1. **ASJAOLUD JA MENETLUSE KÄIK**

09.05.2022 laekus läbivaatamiseks tee-ehitusloa taotlus koos tee ehitusprojektiga (töö nr PP21013, peaprojekteerija P.P.Ehitusjärelevalve OÜ, linnavalitsuse dokumendiregistris nr 4501/1-16) avalikult kasutatava tänava ümberehitamiseks ja selle teenindamiseks vajalike ehitiste rajamiseks. Tee ehitusprojekt hõlmab Rahu tn lõiku alates Tallinna maanteest kuni Kangelaste prospektini.

Käesolevat tee ehitusprojekti (osa I) täiendab välisvalgustuse ehitusprojekt (osa II – MitiProjekt OÜ, töö nr 02521).

Tee-ehitusloa menetluse raames olid kaasatud OÜ VKG Elektrivõrgud, Narva Vesi AS, Telia Eesti AS, Narva Soojusvõrk AS, AS Gaasivõrk, AS Eesti Raudtee, Narva Linnavalitsuse Arhitektuuri- ja Linnaplaneerimise Ameti, Narva Linnamajandusameti ja Narva Linna Arenduse ja Ökonoomika Ameti spetsialistid, kes on kooskõlastanud või andnud arvamuse tee ehitusprojektile (dokumendiregistris nr 4501/1-16, 7411/1-16).

Samuti kaasas Narva Linnavalitsuse Arhitektuuri- ja Linnaplaneerimise Amet EhS § 42 lõike 6 alusel (linnavalitsuse dokumendiregistris 19.07.2021, kiri nr 1-13.2/1110) ehitusloa menetlusse kinnisasjaga piirnevate kinnisasjade omanikud ning saatis nende äriühingute äriregistrisse kantud elektronposti aadressidele digitaalallkirjastatud arvamuse päringud koos asendiplaaniga järgnevate kinnistute omanike:

Narva linn, Rahu tn 14 korteriühistu;

Narva linn, Rahu tn 14a korteriühistu;

Narva linn, Rahu tn 16c korteriühistu;

Narva linn, Rahu tn 16d korteriühistu;

Narva linn, Rahu tn 18 korteriühistu;

Narva linn, Rahu tn 22 korteriühistu;

Narva linn, Rahu tn 26 korteriühistu;

Narva linn, Rahu tn 30 korteriühistu;

Narva linn, Rahu tn 34 korteriühistu.

Piirnevate kinnistute omanike esindajad said kirja kätte ajavahemikus 10. maist 27. maini 2022.

Üllaltoodud kaasatud kinnistute omanikest Rahu tn 14 naaberkinnistu omanike esindaja sai kirja kätte 10.05.2022 ning esitas 22.05.2025 oma arvamuse (linnavalitsuse dokumendiregistris kiri nr 5017/1-12.2) Rahu tänava ümberehitamise ja selle teenindamiseks vajalike ehitiste püstitamise kohta.

Kirjas on toodud: „Hilisõhtuni töötavatel Rahu tn 14 elanikel on ainsaks võimaluseks parkida oma auto piki Rahu tänavat, kuna maja territooriumil ei ole juba kell 17.00 mitte ühtegi vaba parkimiskohta. Ka tasulisi eraparklaid maja lähedal ei ole. Maja elanikena palume projekt veelkord üle vaadata ja lubada autod parkida piki Rahu tänavat“.

Märkused on edastatud taotlejale, esitatud ettepanek on läbivaadatud koos linnavalitsuse spetsialistidega ning Arhitektuuri- ja Linnaplaneerimise Ameti poolt oli esitatud järgmised selgitused:

„Lahendada tuleks eelkõige:

1.Korterelamute poolt jalakäijate ja jalgratturite liikumise soodustamine ja lihtsustamine. Kergliiklusteede ühendused peavad olema primaarsed, autod sekundaarsed.

2.Jalakäijate ülekäigukoht peaks olema ka Rakvere tn L8 juures või Rahu tn J4 juures

3.Ülekäigukohtades peavad olema projekteeritud/tähistatud eraldi jalgrattarajad 4.Ristmike ohutus, eelkõige Rahu tn - Tallinna mnt ristmiku vasakpöörde ja sama ristmik Tallinna mnt pöörates Rahu tn-le lahendus, tuleks lahendada kogu ristmiku ulatuses. Tehtud lahendus ei lahenda ohtlikke olukordi, kus Rahu tn ja Tallinna tn tehakse vasakpöördeid. Seal on pidevalt järjekorrad ja tehakse ohtlikke manöövreid pöörates. Selliselt tänava renoveerimisega kulutatakse palju raha halva lahenduse fikeseerimiseks.

5.Soovitus - tänava äärsed parklad võiks ära kaotada ja nende asemele projekteerida korraliku rattatee“.

Rahu tn 16d naaberkinnistu omanike esindaja sai kirja kätte 10.05.2022 ning esitas 09.06.2022 oma arvamuse (linnavalitsuse dokumendiregistris kiri nr 5788/1-12.2) Rahu tänava ümberehitamise ja selle teenindamiseks vajalike ehitiste püstitamise kohta.

Kirjas on toodud: „Rahu tn 16d KÜ juhatus palub teil lisada detailplaneeringusse liiklusmärgi 30 km/h piirangu kehtivuse ala muudatus, laiendada liiklusmärgi kehtivuse ala ja märgi mõju mõlemale liiklussuunale“.

Märkused on edastatud taotlejale, esitatud ettepanek on läbivaadatud koos linnavalitsuse spetsialistidega ning Linnamajandusameti poolt oli esitatud järgmised selgitused:

„Kiirusepiirangu puudumine või pakutud projektlahendus kiiruspiiranguga kuni 30 km/h või kiirusepiirang vastavalt KÜ Rahu 16d pakutud skeemile liiklusohutust ei mõjuta, välja arvatud transpordivoo ebaühtlusest tulenevad negatiivsed tagajärjed: keskkonnasõbralikkuse vähenemine ja müra suurenemine. Praegune piirkiirus 30 km/h kehtestati selleks, et vähendada rasketranspordi liiklusest tulenevat vibratsiooni taset Rahu 16D maja konstruktsioonile. Arvame, et otsus vähendada vibratsioonikoormust Rahu 16d maja konstruktsioonidele liikluskorraldusvahendeid kasutades ei ole otstarbekas. Selle teelõigu kapitaalremondi korral tuleb projekteerijal see probleem lahendada, rakendades üht või teist tee-ehitusmeetodit“.

Ehitusseadustiku § 42 lg 8 kohaselt, kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist. Rahu tn 14 ja Rahu tn 16d naaberkinnistu omanike esindajate kirjades toodud Rahu tänava ehitusprojekti kohta märkused ehitusloa andmise otsuse langetamisel jäetakse arvestamata linnavalitsuse spetsialistide ning Narva Linnavalitsuse Arhitektuuri –ja Linnaplaneerimise Ameti järelduste alusel.

Ülejääanud kaasatud naaberkinnistu omanike esindajad kooskõlastasid tee ehitusprojekti.

Narva Linnavalitsuse Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda.

Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 13 p 8 tee rajamine või

laiendamine, sest tegemist on tee ümberehitamisega), ning seetõttu eelhinnangut vastavalt KeHJS § 6 lg 2´3 ei anta“.

Narva Linnavalitsuse Arhitektuuri- ja Linnaplaneerimise Amet kooskõlastas tingimisi, märkustega:

„Enne ehitustööde alustamist kohustada ehitustööde tellijat kooskõlastada naaberkinnistu omanikega ehitustööde organiseerimise kava, milles on määratud vähemalt ehitustööde teostamise meetodid, ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.

Narva Linnamajandusamet kooskõlastas projekti tingimisi, märkustega:

„Kaeveloa ja raieloa vormistamine“.

Narva Vesi AS, Telia Eesti AS, Gaasivõrk AS kooskõlastasid projekti tingimisi, märkustega (eraldi kirjades – lisa 1, lisa 2, lisa 3).

Tee ehitusprojekti olid 02.08.2022 kooskõlastanud kõik kaasatud isikud.

Esitatud dokumentides puuduvad ehitusseadustiku § 44 toodud ehitusloa andmisest keeldumise põhjused. Seega, tee ehitusloa andmiseks takistusi ei ole.

1. **ÕIGUSLIKUD ALUSED**
	1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.
	2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

* 1. Ehitusseadustiku § 42 lõike 2 kohaselt pädev asutus otsustab keskkonnamõju hindamise algatamise vajaduse. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
	2. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt sisaldab ehitisi, mille ehitamisest peab teavitama, siis asendab ehitusteatist ehitusluba.
	3. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
1. **OTSUS**

3.1. Anda tee ehitusluba Rahu tn lõiku alates Tallinna maanteest kuni Kangelaste prospektini avalikult kasutatava tänava ümberehitamiseks ja selle teenindamiseks vajalike ehitiste rajamiseks vastavalt tee ehitusprojektile, töö nr PP21013, peaprojekteerija P.P.Ehitusjärelevalve OÜ.

3.2. Enne ehitustööde alustamist kohustada ehitustööde tellijat täitma kõrvaltingimused, milleks on käesoleva korralduse punktis 1 toodud Narva Linnamajandusameti, Narva Linnavalitsuse Arhitektuuri- ja Linnaplaneerimise Ameti, Narva Vesi AS-i, Telia Eesti AS-i, Gaasivõrk AS-i poolt ning ehitusloal loetletud märkused.

3.3. Jätta algatamata Rahu tn lõiku alates Tallinna maanteest kuni Kangelaste prospektini avalikult kasutatava tänava ümberehitamisega ja selle teenindamiseks vajalike ehitiste

 rajamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.

1. **RAKENDUSSÄTTED**
	1. Korraldus jõustub seadusega ettenähtud korras.
	2. Narva Linnamajandusametil enne ehitamise alustamist teha käesolev korraldus teatavaks kõigile piirinaabritele ning avaldada korraldus ajalehes „Põhjarannik“ ning linna veebilehel.

4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

 Katri Raik Üllar Kaljuste

 Linnapea Linnasekretär